Diari Oficial de la Generalitat Valenciana


Sumari del DOGV 4209, del 13-03-2002 (2002/2165)

Informació pública de la convocatòria de proves selectives per a cobrir dues places vacants del grup D, auxiliar administratiu.
-------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/2165


Data del document
:   07-02-2002

Organisme emissor
:   Ajuntament de Tavernes Blanques

Tipus de document
:   Convocatòria

Correcció d'errades

 Descriptors 

:   * Tavernes Blanques
    * concurs administratiu
    * administració local
    * professió administrativa

Informació pública de la convocatòria de proves selectives per a cobrir dues places vacants del grup D, auxiliar administratiu. [2002/M2165]
  
La Comissió de Govern, en sessió celebrada el dia 21 de novembre de 2001, i la seua rectificació en data 6 de febrer de 2001, va acordar convocar proves selectives d'accés al grup D, auxiliar administratiu, que es regiran per les següents
  
Bases
  
Primera. Objecte de la convocatòria
  
La present convocatòria té per objecte la selecció de personal per a cobrir dues places vacants del grup D, escala d'administració general, subescala auxiliar, denominació: auxiliar, oferta mitjançant el sistema selectiu de lliure accés, procediment de concurs oposició, inclosa en l'oferta pública d'ocupació per a l'any 2001.
  
Segona. Condicions generals dels aspirants
  
Per a ser admesos a aquestes proves selectives els aspirants hauran de reunir els següents requisits:
  
a) Tenir la nacionalitat espanyola o la d'un de la resta d'estats membres de la Unió Europea o d'aquells estats als quals d'aplicació la lliure circulació de treballadors i treballadores, en els termes previstos en la llei estatal que regula aquesta matèria.
  
b) Tenir complits 18 anys i no haver aconseguit l'edat de jubilació.
  
c) Estar en possessió del títol de Graduat Escolar, Formació Professional de primer Grau o equivalent, o complides les condicions per a obtenir-lo en la data en què acabe el termini de presentació d'instàncies.
  
La titulació s'acreditarà mitjançant l'expedició dels títols corresponents per l'autoritat acadèmica competent del Ministeri d'Educació i Cultura, així com també, i si és procedent, l'equivalència de títols.
  
d) No patir malaltia ni defecte físic que impedisca l'acompliment les corresponents funcions.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat o separada mitjançant expedient disciplinari de qualsevol administració o ocupació pública.
  
Les condicions per a ser admesos a les proves, hauran de reunir-se en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
Tercera. Sol·licituds
  
Els qui desitgen prendre part en aquestes proves selectives hauran de fer-ho constar en la sol·licitud segons model que serà facilitada gratuïtament a l'oficina del registre general.
  
Les sol·licituds es dirigiran a l'alcalde president de l'Ajuntament de Tavernes Blanques, en el termini de 20 dies hàbils comptats a partir del dia següent a la publicació d'aquesta convocatòria en el Diari Oficial de la Generalitat Valenciana; s'haurà d'adjuntar una fotocòpia del DNI o del passaport en el cas dels nacionals dels estats membres de la Unió Europea o d'aquells estats a què siga d'aplicació la lliure circulació de treballadors i treballadores.
  
La presentació de sol·licituds es podrà efectuar personalment a l'oficina del registre general o de qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantia de 8.000 pessetes, i es faran efectives pels mitjans establits en l'article 38.7 de la Llei 30/1992, de 26 de novembre, havent d'adjuntar-se a la sol·licitud el resguard acreditatiu del pagament dels drets.
  
 Podran igualment ingressar-se directament en el compte corrent número 2090/2250/18/1335299720, de l'entitat Caja de Ahorros del Mediterráneo mitjançant transferència des de qualsevol entitat bancària al citat compte.
  
En cap cas la mera presentació i pagament suposarà la substitució del tràmit de presentació en temps i forma de la sol·licitud.
  
Quarta. Admissió d'aspirants
  
Acabat el termini de presentació de sol·licituds, amb la verificació prèvia que s'ha realitzat el pagament dels drets d'examen, l'alcaldia dictarà resolució, que es publicarà en el Diari Oficial de la Generalitat Valenciana i al tauler d'edictes municipals, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
Els aspirants podran, en el cas d'errada o exclusió, esmenar els defectes en què hagen incorregut en la seua sol·licitud, o realitzar les reclamacions que tinguen per convenients en el termini de 10 dies hàbils comptats a partir del següent al de la publicació de la relació provisional d'admesos i exclosos en el Diari Oficial de la Generalitat Valenciana.
  
Seran causes d'exclusió, a més de les assenyalades en altres apartats d'aquestes bases:
  
- L'omissió de la signatura en la sol·licitud.
  
- No adjuntar la fotocòpia del DNI o passaport.
  
- No pagar els drets d'examen.
  
Transcorregut el termini de 10 dies hàbils, esmenats els defectes, si pertoca, i vistes les reclamacions que corresponguen, l'alcaldia dictarà resolució que contindrà la relació definitiva d'admesos i exclosos, i amb almenys una antelació de 15 dies hàbils, la data, el lloc i l'hora de celebració i començament dels exercicis, que es publicarà en el Diari Oficial de la Generalitat Valenciana i al tauler d'anuncis municipal.
  
Cinquena. Proves selectives
  
El procediment de selecció es realitzarà per concurs oposició, sistema selectiu de lliure accés.
  
1. Fase d'oposició: constarà dels exercicis que a continuació s'indiquen, que seran de caràcter obligatori i eliminatori.
  
Primer exercici. Consistirà en la realització per escrit d'una prova de coneixement referida als continguts del programa indicat en l'annex I del temari de matèries comunes.
  
L'exercici podrà fixar-se pel tribunal en forma de preguntes a desenvolupar pels opositors o en forma de test, en nombre mínim de 50, amb quatre respostes alternatives, de les quals només una d'elles serà correcta. La duració serà determinada pel tribunal, sense que puga ser inferior a 90 minuts, si es tracta de preguntes a desenvolupar, o de 45 minuts, si s'opta per la forma de test.
  
Segon exercici. Consistirà a copiar a màquina un text facilitat pel tribunal immediatament abans de començar l'exercici, durant 10 minuts a una velocitat mínima de 250 pulsacions per minut si s'utilitza màquina manual o de 280 pulsacions per minut si s'utilitza màquina elèctrica, sense que estiga permès l'ús de cintes correctores, visors o enquadrament automàtic de marges.
  
Es valorarà la velocitat desenvolupada, la neteja i l'exactitud d'allò que s'ha copiat, així com les correccions que presente l'escrit.
  
Per a la pràctica d'aquest exercici els opositors hauran de presentar-se amb màquina d'escriure, manual o elèctrica, segons l'opció manifestada en la sol·licitud.
  
Tercer exercici. Consistirà en el desenvolupament per escrit, durant un període màxim de 2 hores, d'un tema de caràcter general determinat pel tribunal immediatament abans de començar l'exercici d'entre dos proposats i relacionats amb el programa que s'acompanya com a annex I a la present convocatòria, encara que no s'atinga a cap epígraf concret d'aquest, tenint els aspirants àmplia llibertat quant a la seua forma d'exposició.
  
En aquest exercici es valorarà la formació general, els coneixements específics sobre la matèria, l'ortografia, la claredat i l'ordre d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador el qual cridarà individualment els opositors per a la lectura dels temes que hagen desenvolupat.
  
En tots els exercicis el tribunal prendrà les mesures que siguen necessàries per a garantir l'anonimat en la valoració d'aquests; s'anul·laran tots aquells que continguen alguna marca que puga identificar el seu autor.
  
2. Fase de concurs: es valoraran els mèrits acreditats fefaentment pels aspirants que hagen superat la fase d'oposició conforme al barem que figura en l'annex II, de conformitat amb l'article 7 de l'Ordre de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En qualsevol cas, la màxima puntuació que puga obtenir-se en la fase de concurs, no excedirà mai d'un 40% de la puntuació total del concurs oposició, en funció del perfil del lloc.
  
Sisena. Qualificació dels exercicis
  
El primer exercici es puntuarà de 0 a 10 punts. En cas de realitzar-se mitjançant qüestions tipus test cada pregunta contestada errònia es valorarà negativament amb una penalització equivalent a 1/3 del valor de cada contestació correcta i les omissions no es computaran. Serà necessari obtenir un mínim de 5 punts per a superar aquest exercici.
  
El segon i tercer exercici es puntuaran de 0 a 10 punts, i seran eliminats els aspirants que no aconseguisquen un mínim de 5 punts.
  
La qualificació resultant de la totalitat dels exercicis vindrà determinada per la suma de puntuacions obtingudes en cadascun d'ells.
  
Per la naturalesa del sistema selectiu aplicable, la fase d'oposició podrà ser superada per un nombre d'aspirants superior al de places convocades.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i els citarà perquè en el termini de 10 dies hàbils comptats a partir del dia següent al de la publicació de les qualificacions al tauler d'anuncis municipal, presenten la documentació acreditativa dels mèrits i experiència que estableix la present convocatòria, a l'oficina del registre general de l'ajuntament o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
No es valoraran aquells mèrits que no es troben suficientment acreditats, i no s'admetrà la documentació presentada fora de termini.
  
Finalitzat el termini de presentació de documentació establida, el tribunal publicarà al tauler de anuncis municipal, la llista provisional de valoracions de la fase de concurs i concedirà un termini de 10 dies hàbils comptats a partir del dia següent al de la seua publicació, perquè els interessats formulen les reclamacions i les esmenes que estimen pertinents en relació a la seua baremació.
  
Resoltes les possibles al·legacions i esmenes el tribunal dictarà resolució fixant la relació definitiva d'aspirants aprovats.
  
Per a la confecció de aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran per ordre de puntuació de major a menor, interrompent-se la relació quan el nombre d'aspirants coincidisca amb el nombre de places convocades, sense que en cap cas puga contenir un nombre superior al de places convocades.
  
En cas d'empat entre aspirants l'ordre s'establirà segons la major puntuació obtinguda per cada aspirant en el tercer exercici; en segon lloc, de mantenir-se l'empat, s'atendrà a la major puntuació en el segon exercici.
  
 Si persistira l'empat, s'atendrà a la major puntuació en la fase de concurs. En última instància, l'ordre s'establirà mitjançant sorteig públic entre els aspirants.
  
En el cas que el nombre d'aspirants aprovats fora inferior al de places convocades, les sobrants es declararan desertes.
  
Setena. Borsa de treball
  
El personal aspirant que havent participat en les proves d'accés al grup, sector, cos/escala de la convocatòria, haja aprovat algun exercici dels que constitueixen el procés selectiu, segons l'ordre de prioritat que s'obtinga per la puntuació aconseguida i amb preferència dels qui hagen aprovat un nombre més gran d'exercicis, es confeccionarà borsa de treball.
  
El criteri definitiu de provisió d'aquesta, s'obtindrà per la suma de la puntuació obtinguda en les citades proves i l'obtinguda en la valoració dels mèrits que en cada convocatòria s'establisquen.
  
La borsa de treball incloent l'ordre de prioritat, es publicarà al tauler d'edictes municipal.
  
Vuitena. Desenvolupament de les proves selectives
  
El primer exercici es realitzarà al lloc, data i hora que s'establisca en la resolució per la qual s'aprova i publica en el Diari Oficial de la Generalitat Valenciana, la llista definitiva d'admesos i exclosos de les proves objecte d'aquesta convocatòria amb una antelació no inferior a 15 dies hàbils.
  
Els aspirants seran convocats per a cada exercici en crida única. Els membres del tribunal de selecció i el personal col·laborador, no permetran l'accés a la sala, on es realitze l'exercici, d'aquelles persones que compareguen una vegada conclosa lla crida dels aspirants convocats.
  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades dels dits documents, així com de la còpia segellada amb el de l'oficina del registre general de la sol·licitud d'admissió a les proves.
  
Començades les proves, l'anunci de celebració de la resta d'exercicis el farà públic el tribunal al tauler d'anuncis municipal, amb una antelació mínima de 48 hores.
  
Les valoracions de la fase de concurs seran publicades al tauler d'anuncis municipal.
  
Els aspirants quedaran decaiguts del seu dret quan es personen als llocs de celebració quan ja s'hagen iniciat les proves o per inassistència a aquestes, encara quan es dega a causes justificades.
  
Novena. Publicitat de les llistes
  
Després de la realització de cada una de les proves, el tribunal farà pública, mitjançant anunci al tauler d'anuncis municipal, la llista d'aspirants que les hagen superat.
  
Les relacions de les qualificacions dels aspirants que hagen accedit a la fase de concurs seran publicades al tauler d'anuncis municipal.
  
El tribunal elevarà a l'alcaldia la relació definitiva dels aspirants que han superat les proves per ordre de puntuació, per a la seua inserció en el Diari Oficial de la Generalitat Valenciana i al tauler d'anuncis municipal.
  
Deu. Coneixements de valencià
  
L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de Funció Pública Valenciana, podrà realitzar-se mitjançant la presentació d'algun dels següents documents:
  
- Títol de Batxiller o equivalent cursat a la Comunitat Valenciana, amb superació de les assignatures de valencià.
  
- Títol de l'Escola Oficial d'Idiomes corresponent al tercer curs de coneixements de valencià.
  
- Certificat de nivell mitjà de la Junta Qualificadora de Coneixements de Valencià.
  
Els qui no puguen acreditar aquests coneixements, conforme al que estableix el punt anterior, hauran de realitzar el curs específic de valencià a què es refereix l'article 9.4 del Text Refós de la Llei de Funció Pública Valenciana.
  
Onze. Presentació de documents
  
En el termini de 20 dies hàbils, comptats des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar a l'oficina del registre general o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, la següent documentació:
  
a) Certificat de naixement expedit pel registre civil corresponent o fotocòpia del DNI o del passaport en el cas dels nacionals dels estats membres de la Unió Europea o d'aquells estats a què siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic oficial acreditatiu de posseir la capacitat física necessària per a l'acompliment de les funcions del lloc de treball ofert.
  
Els qui tinguen la condició de funcionaris públics o de personal laboral al servei de l'administració municipal, estaran exempts de justificar les condicions i els requisits que ja hagen anteriorment acreditat davant d'aquesta.
  
Els aspirants seleccionats que dins del termini establit en el punt anterior, i excepte casos de força major, no presenten la documentació acreditativa o d'aquesta es dedueix que manquen d'algun dels requisits exigits, no podran ser nomenats funcionaris de carrera; sense perjudici de la responsabilitat en què puguen haver incorregut per falsedat en les seues sol·licituds de participació.
  
La plaça no ocupada per l'aspirant que no presente la documentació quedarà vacant.
  
Dotze. Nomenament de funcionaris
  
Conclòs el procés selectiu i transcorregut el termini de presentació de la documentació, els qui l'hagen superat seran nomenats funcionaris de carrera mitjançant resolució de l'alcaldia, que es publicarà en el Diari Oficial de la Generalitat Valenciana.
  
Els aspirants que hagen superat el procés selectiu, s'incorporaran al lloc de treball en un termini màxim de sis mesos des de la publicació de la resolució a què es refereix el paràgraf anterior.
  
Tretze. Tribunal
  
El tribunal de selecció de les presents proves selectives, una vegada nomenat, serà publicat juntament amb la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, estant compost per:
  
President: l'alcalde de la corporació, o membre d'aquesta en qui delegue.
  
Vocals:
  
- Un regidor representant de cada grup polític municipal.
  
- Un representant de l'administració del Govern Valencià, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant del professorat oficial o especialista de qualsevol departament o unitat de la Generalitat Valenciana, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant nomenat per les organitzacions sindicals representades a la Taula Sectorial de Funció Pública, que actuarà en nom de totes elles (Decret 33/1999, art. 8.2)
  
- Un tècnic designat per l'alcaldia d'entre funcionaris de carrera de la corporació.
  
- Secretari: el de la corporació o funcionari de carrera en qui delegue, que actuarà igualment com a vocal.
  
La composició del tribunal inclourà la dels respectius suplents.
  
Per al millor compliment de la seua missió, el tribunal podrà sol·licitar i obtenir els col·laboradors, ajudants i assessors especialistes en aquelles proves en què ho estime necessari o convenient, que es limitaran a l'exercici de les seues respectives especialitats i col·laboraran amb el tribunal.
  
El tribunal tindrà la consideració d'òrgan col·legiat de l'administració, i com a tal estarà sotmès a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els seus membres, així com els col·laboradors, ajudants i assessors especialistes; hauran d'abstenir-se i podran ser recusats pels interessats quan concórreguen en ells circumstàncies de les que estableixen els articles 28 i 29 de l'esmentada llei.
  
Tots els membres del tribunal hauran de reunir els requisits establits en l'article 13.4 del Text Refós de la Llei de la Funció Pública Valenciana, i almenys la meitat més un d'aquests haurà de tenir una titulació corresponent a la mateixa àrea de coneixements que l'exigida per a l'ingrés.
  
Catorze. Dret supletori
  
A les presents proves selectives els seran aplicables:
  
- Llei 30/1984, de 2 d'agost, de Mesures per a la Reforma de la Funció Pública, i modificacions posteriors.
  
- Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció de funcionaris d'administració local.
  
- Llei 7/1985, de 2 d'abril, Reguladora de les Bases del Règim Local.
  
- Reial Decret Legislatiu 781/1986, de 18 d'abril, Text Refós de les disposicions legals vigents en matèria de règim local.
  
- Text Refós de la Llei de la Funció Pública Valenciana, de 24 d'octubre de 1995.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de Funció Pública Valenciana.
  
I la resta de disposicions de l'ordenament jurídic aplicables de la funció pública.
  
Quinze. Norma final
  
La present convocatòria, les seues bases i tots els actes administratius que es deriven d'ella i de les actuacions del tribunal de selecció podran ser impugnats en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i Llei 29/1998, de 13 de juliol, Reguladora de la Jurisdicció Contenciosa Administrativa.
  
ANNEX I
  
Temari de les proves selectives
  
A. Matèries comunes
  
Tema 1. La Constitució Espanyola de 1978. Principis generals. Drets i llibertats fonamentals dels espanyols. La seua protecció. El Defensor del Poble.
  
Tema 2. La Corona. Les Corts Generals. El Tribunal Constitucional.
  
Tema 3. El govern i l'administració. El poder judicial.
  
Tema 4. L'organització territorial de l'estat: les comunitats autònomes. Els estatuts d'autonomia. Especial referència a l'Estatut d'Autonomia de la Comunitat Valenciana.
  
Tema 5. Fonts del dret públic. La llei: les seues classes. Altres fonts del dret públic.
  
Tema 6. El procediment administratiu. Principis generals. La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i la seua modificació per la Llei 4/1999, de 13 de gener (BOE núm. 12 de 14.01.1999).
  
Tema 7. Fases del procediment administratiu general. Terminació. El silenci administratiu. Execució dels actes administratius.
  
Tema 8. Teoria de la validesa dels actes administratius. Revalidació. Revisió d'ofici.
  
Tema 9. Els recursos administratius: classes. El recurs contenciós administratiu.
  
Tema 10. L'organització administrativa. Principis. Competència. Jerarquia i coordinació. Descentralització. Desconcentració. Delegació. Avocació.
  
B. Matèries específiques
  
Tema 11. Règim local espanyol. Principis constitucionals. La província. Competències de les províncies. Òrgans de les províncies: atribucions.
  
Tema 12. El municipi. El terme municipal i la seua població. L'empadronament. Consideració especial del veí. Informació i participació ciutadana.
  
Tema 13. Competències municipals. Els òrgans municipals: atribucions dels distints òrgans.
  
Tema 14. Ordenances i reglaments de les entitats locals. Classes. Procediment d'elaboració i aprovació.
  
Tema 15. Règim de funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 16. Personal al servei de l'administració local. La funció pública local. Classes de funcionaris. Personal no funcionari. Drets i deures dels funcionaris públics locals. Incompatibilitats. Règim disciplinari.
  
Tema 17. Principis generals i classes de contractes administratius en l'esfera local. La selecció del contractista. Drets i deures del contractista i de l'administració.
  
Tema 18. Procediment d'atorgament de llicències. El servei públic en l'esfera local. Els modes de gestió dels serveis públics.
  
Tema 19. Hisendes locals. Classificació dels ingressos. Les ordenances fiscals.
  
Tema 20. La despesa pública local: la gestió del pressupost de despeses. Els pressupostos locals. Principis pressupostaris. Procediment d'aprovació. Contingut. Règim d'impugnació.
  
Tema 21. Concepte de document. Formació de l'expedient. Registre de documents. Registre general d'entrada i eixida de documents.
  
Tema 22. Concepte d'arxiu. Funcions de l'arxiu. Classes d'arxiu. Especial consideració de l'arxiu de gestió. Criteris d'ordenació de l'arxiu.
  
Tema 23. El concepte d'informàtica. La informació i l'ordinador electrònic. Nocions sobre microordinadors. Elements físics. Sistema operatiu. Programes d'aplicació.
  
Tema 24. L'automatització d'oficines. Concepte i aplicacions. El tractament de textos. Arxiu i agenda electrònica. El full de càlcul. Els gràfics d'oficina. El correu electrònic.
  
Tema 25. Tavernes Blanques: història i tradicions. Situació actual. Organització i serveis municipals.
  
ANNEX II
  
Barem de mèrits a valorar
  
ORDRE de 20 de gener de 2000, del conseller de Justícia i Administracions Públiques, DOGV núm. 3.677 de data 31.01.2000, article 7.
  
A) Antiguitat i grau
  
1. Antiguitat: es valorarà 0,05 punts per cada mes complet de serveis en actiu en les distintes administracions públiques, fins a un màxim de 9 punts.
  
 A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtenir en el present apartat serà, en conseqüència, d'11 punts.
  
B) Formació
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això: 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) De 100 o més hores, 2,00 punts.
  
b) De 75 o més hores, 1,50 punts.
  
c) De 50 o més hores, 1,00 punt.
  
d) De 25 o més hores, 0,50 punts.
  
e) De 15 o més hores, 0,20 punts.
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, aquests es valoraran per una sola vegada, no sent susceptibles de ser valorades successives edicions d'un mateix curs.
  
3. Valencià: el coneixement del valencià es valorarà fins a un màxim de 3 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:
  
a) Coneixement oral: 0,75 punts.
  
b) Grau elemental: 1,00 punts.
  
c) Grau mitjà: 2,00 punts.
  
d) Grau superior: 3,00 punts.
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, valorant-se exclusivament en aquest últim cas la disposició de nivells entesos com a cursos complets superats superiors a l'exigit, a raó d'1 punt per nivell.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o escola oficial d'idiomes.
  
La puntuació màxima possible a obtenir en el present apartat serà, en conseqüència, d'11 punts.
  
C) Mèrits específics
  
1. Les titulacions acadèmiques i els cursos de formació, en matèries que estiguen relacionades amb les funcions del lloc, es valoraran, fins a un màxim de 3 punts, d'acord amb la següent escala:
  
a) Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.
  
b) Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.
  
Les titulacions acadèmiques seran sempre distintes de les que poguera tenir el lloc de treball com a requisit, i d'igual o superior nivell que el de les exigides per a pertànyer al grup de titulació respectiu.
  
2. L'experiència en l'acompliment de llocs amb funcions iguals o semblants, o amb nivells de responsabilitat iguals o superiors, fins a un màxim de 3 punts, a raó d'entre 0,10 i 0,20 punts per mes complet de serveis.
  
La puntuació màxima a obtenir per aquest apartat serà, en conseqüència, de 6 punts.
  
La puntuació màxima a obtenir per tots els apartats serà de 28 punts.